Diari Oficial de la Generalitat Valenciana


Sumari del DOGV 829, del 20-05-1988 (1988/811162)

ORDRE de 9 de maig de 1988, de la Conselleria d'Agricultura i Pesca, per la qual es declara d'utilitat pública i caràcter obligatori el tractament col.lectiu contra el cucat de l'arrós.
-----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/05/09/(2)/dof/vci/html**

### Dades del document

Número de DOGV
:   829

Data del DOGV
:   20-05-1988

Secció del DOGV
:   DISPOSICIONS GENERALS

Número del document
:   1988/811162


Data del document
:   09-05-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 9 de maig de 1988, de la Conselleria d'Agricultura i Pesca, per la qual es declara d'utilitat pública i caràcter obligatori el tractament col.lectiu contra el cucat de l'arròs.  
D'acord amb el que estableixen la Llei de 21 de maig de 1908, de Plagues del Camp, i el Decret de 13 d'agost de 1940, pel qual es reorganitzen els serveis del Ministeri d?agricultura, Pesca i Alimentació.  
Atesa la importància que té a la província de València la plaga del cucat de l'arròs (Chilo supressalis Walk) i tenint en compte els criteris del Consell Directiu del Parc Natural de l'Albufera, relatius a la realització dels tractaments.  
En atenció d'aquests motius i fent ús de les facultats que tinc atribuïdes,  
ORDENE:  
Article primer  
Es declara d'utilitat pública l?extinció de la plaga del cucat de l'arròs (Chilo supressalis Walk) a tota la província de València, durant la campanya arrossera de 1988.  
Article segon  
A l?efecte del que disposa l'article anterior, s'ordena amb caràcter obligatori que els llauradors executen els tractaments col·lectius per a la lluita contra la plaga, sota la direcció tècnica del Servei de Protecció dels Vegetals de la Conselleria d'Agricultura i Pesca.  
Els tractaments esmentats hauran de ser contractats abans del dia 30 de maig de 1988. Si transcorre aquest termini sense haver-se'n fet la contractació, la Conselleria d?agricultura i Pesca l?efectuarà a costa de les persones obligades.  
Article tercer  
La campanya es realitzarà segons les modalitats següents:  
a) En 1.500 hectàrees s'utilitzaran trampes amb feromones, per tal d'exercir acció per captura massiva d'adults de la plaga i com a procediment de confusió sexual.  
b) A la resta de la superfície es realitzaran tractaments per mitjans aeris i plaguicides fosforats de toxicitat baixa. Es tractarà exclusivament la zona d'arrossar i els erms. L?aplicació a l?entorn de 300 m. al voltant del llac es realitzarà amb productes especialment innocus per a la fauna silvestre.  
Article quart  
La Conselleria d?agricultura i Pesca aportarà per a la realització del tractament la quantitat de quinze milions de pessetes, amb càrrec al concepte pressupostari corresponent al programa de Restauració i Protecció de Recursos Naturals.  
DISPOSICIONS FINALS  
Primera  
La Direcció General de la Producció Agrària queda autoritzada per al desplegament d'aquesta Ordre.  
Segona  
Aquesta Ordre entrarà en vigor l?endemà de la publicació al Diari Oficial de la Generalitat Valenciana.  
València, 9 de maig de 1988.  
El Conseller d?agricultura i Pesca,   
LUIS FONT DE MORA MONTESINOS


Còpia Permalink ELI